נג'פאבאד

**נג'פאבאד** (באנגלית: **Najafabad**; בפרסית: **نجف‌آباد**) היא עיר במחוז המרכזי של נפת נג'פאבאד, במחוז אספהאן שבאיראן. העיר משמשת כבירת הנפה וכן כבירת המחוז המנהלי המרכזי שלה. העיר ממוקמת ממערב לעיר אספהאן ונחשבת לחלק מן המטרופולין המתפתח של אספהאן. לפי מפקד האוכלוסין של איראן משנת 2016 מנתה אוכלוסיית העיר כ־235,281 תושבים.

העיר משמשת כמרכז סחר למוצרים חקלאיים באזור, וידועה ברימונים ובשקדים שלה. אחת האטרקציות של נג'פאבאד היא "ארג-י שייח' בהאי", אשר שופץ בראשית המאה ה-21.

## דמוגרפיה
במפקד האוכלוסין הלאומי של איראן בשנת 2006 מנתה אוכלוסיית העיר 206,114 תושבים ב־54,529 משקי בית. במפקד האוכלוסין הבא בשנת 2011 נמנו בעיר 221,814 תושבים ב־64,612 משקי בית. במפקד האוכלוסין של שנת 2016 עמדה אוכלוסיית העיר על 235,281 תושבים ב־72,799 משקי בית.

בעיר מתגוררות קבוצות אתניות שונות, אך רוב האוכלוסייה היא ממוצא פרסי; לצד זאת חיים בה גם לורים, אזרים, גאורגים איראנים וכן מהגרים מאפגניסטן.

נג'פאבאד משמשת לא רק כמרכז מסחרי עבור העיירות הסמוכות, אלא גם כמרכז תרבותי עבור תושבי מחוז אספהאן. אחד מפסטיבלי המוזיקה החוקיים הבודדים באיראן מתקיים מדי שנה בתיאטרון ח'ארון (Kharoun) בעיר. העיר נג'פאבאד ידועה בגניה הרבים, במטבחה המקומי ובאופיים הידידותי של תושביה.

## פעילויות כנופיות
נג'פאבאד הייתה גם זירה לפעילות פלילית מאורגנת, לרבות כנופיות שעסקו בסחר בנשק ובהפצת סמים. לפי דיווחים בתקשורת, פעילויות אלה יוחסו לרשת פשיעה חשאית הפועלת באזור, אשר הרשויות האיראניות מנהלות נגדה חקירות במשך שנים.

בשנת 2019 פעלו משמרות המהפכה האסלאמית, ארגון בסיג' לגיוס ההמונים, וכן כוחות הביטחון והמשטרה במבצע נגד גורמים פליליים בעיר. במהלך המבצע נעצרו מספר חשודים בפעילות פלילית חמורה, וחלקם הוצאו להורג לאחר הליכים משפטיים. למרות זאת, מידע רב על מבנה הרשתות הפליליות ועל פעילותן עדיין נותר מוגבל.

## חינוך
בעיר נג'פאבאד פועלים מספר מוסדות להשכלה גבוהה, ובהם הסניף של האוניברסיטה האסלאמית אזאד (Islamic Azad University – Najafabad Branch), אוניברסיטת פיאם־נור של נג'פאבאד, וכן מרכז של האוניברסיטה למדעים יישומיים וטכנולוגיה (Elmi-Karbordi).

נג'פבאד היא גם ביתו של בית הספר המפורסם שאהיד מונטזרי. גם תיכון אימאם סדג ושאהיד עזהי-טיז'ושאן.

## אקלים
בנג'פבאד יש אקלים מדברי קר (Koppen BWk). נג'פאבאד ממוקמת במישור בעל אקלים מתון ויבש יחסית. כמות המשקעים השנתית הממוצעת היא כ־120 מ"מ, והם יורדים בעיקר בעונות הקרות. הטמפרטורה המרבית המוחלטת שנמדדה באזור היא כ־38°C, והטמפרטורה המינימלית המוחלטת היא כ־9.5°C. הטמפרטורה השנתית הממוצעת עומדת על כ־15.8°C. העיר שוכנת בגובה של כ־1,600 מטרים מעל פני הים.

הירידה בכמות המשקעים, השימוש המופרז בבארות וניצול בלתי תקין של מקורות המים תרמו להתפתחות תופעת הבצורת במחוז אספהאן בסוף המאה ה-20. מישור נג'פאבאד הוא אחד מאגני הניקוז המצויים בתחום מחוז זה.

## נוכחות צבאית
נג'פאבאד היא גם מרכז צבאי חשוב. בעיר מוצבת דיוויזיית נג'ף אשרף ה־8, שלקחה חלק משמעותי במלחמת איראן–עיראק. בנוסף פועל בעיר קורפוס סאהב א־זמאן של משמרות המהפכה האסלאמית, שלו בסיס מרכזי בכניסה המזרחית לעיר.

בסיסים צבאיים נוספים הפועלים באזור כוללים את בסיס קודס, חטיבת אשורא וכן הבסיסים הפרא־צבאיים "האימאם חוסיין השלישי" ו"האימאם חסן השני". ריכוז זה של כוחות צבא וביטחון הפך את נג'פאבאד לאחת הערים הממיליטריזות ביותר באיראן; לפי מקורות שונים, על כל חמישה תושבים בעיר מצוי איש אחד המשתייך לכוחות הביטחון, למשמרות המהפכה או למשטרה.

## ערים תאומות
נכון לשנת 2024, לעיר נג'פאבאד יש עיר תאומה אחת:
* , נג'ף.

## אנשים בולטים
* האייתוללה הגדול חוסיין-עלי מונטזרי
* אברהים אמיני
* מועין (זמר)

## ראו גם
* אספהאן

## קישורים חיצוניים

## הערות שוליים

*
*
קטגוריה:איראן: ערים
קטגוריה:פרובינציית אספהאן: יישובים